Source: https://beta.e-justice.europa.eu/376/RO/european_enforcement_order?ITALY&action=printMS&init=true&member=1
Timestamp: 2020-01-20 04:42:17+00:00
Document Index: 33361847

Matched Legal Cases: ['articolul 10', 'articolul 287', 'articolul 10', 'articolul 737', 'articolul 19', 'articolul 323', 'articolul 395', 'articolul 20', 'articolul 25']

Procedura de rectificare a unui certificat de titlu executoriu european menționată la articolul 10 alineatul (2) și prevăzută de legislația italiană este rectificarea unei erori materiale. Dispozițiile relevante sunt articolul 287 și următoarele din Codul de procedură civilă (CPC).
Procedura de retragere a certificatului de titlu executoriu european menționată la articolul 10 alineatul (2) și prevăzută de legislația italiană este retragerea acestuia în procedură desfășurată cu ușile închise. Dispozițiile relevante ale Codului de procedură civilă sunt articolul 737 și următoarele. Procedura este inițiată printr-o cale de atac și se finalizează printr-o dispoziție motivată a instanței care se pronunță printr-un complet de judecători. Este posibilă o audiere.
În legislația italiană, procedura de reexaminare menționată la articolul 19 alineatul (1) include căile de atac ordinare [articolul 323 și următoarele, Codul de procedură civilă: apelul și recursul pe motive de drept (ricorso per cassazione)] și căile extraordinare de atac (articolul 395, Codul de procedură civilă).
Limba acceptată în conformitate cu articolul 20 alineatul (2) litera (c) este limba italiană.
Autoritatea desemnată în conformitate cu articolul 25 este instanța de drept comun [Tribunale].